**Szójáték-klub**

*Online olvasásóra interaktív feladatokkal 2. osztályosoknak*

**1 Nyelvpörgető**

Milyen gyorsan pörög a nyelved?

Nézd meg a videót, azután olvasd el a szöveggyűjteményből a *Nem minden fajta szarka…* kezdetű nyelvgyötrőt, és próbáld meg minél gyorsabban elmondani!

***Nem minden fajta szarka…***

<https://www.youtube.com/watch?v=Kvd7aTkJkO8>

A szöveggyűjteményben több nyelvtörőt találsz még. Próbáld meg ezeket is minél gyorsabban olvasni, mondani!

**2. Különböző tárak**

A könyvtárban könyvek vannak. De milyen tárak léteznek még? A *Tárak – összetett szavak* című tankocka segítségével megtudod, ha a kép alsó részére beírod, mit látsz a képen, majd hozzákapcsolod a „tár” szót.

***Tárak – összetett szavak***

<https://learningapps.org/watch?v=p0p1zdr3t21>

Olvasd el Kiss Ottó *Tár* című versét, és keresd ki azokat a szavakat, amelyek szerepeltek a tankockán!

A szótárban betűrendben találod a szavakat. Most te is szedd betűrendbe a különböző tárakat! Húzd a szavakat megfelelő sorrendbe a *Tárak – betűrend* című tankockán!

***Tárak – betűrend***

<https://learningapps.org/watch?v=p3ifnwppj21>

**3. Tükörvers**

Tudod-e, mit jelent az, hogy valami hottentottául van? Azt, hogy teljesen érthetetlen. Az afrikai khoikhoi törzs tagjait nevezték a fehér emberek régen hottentottáknak, mivel nem értették a nyelvüket. Most egy „hottentotta” vers részleteit olvashatod sorról sorra a *Hottentotta napszakok* című tankockán. Könnyen megfejtheted, ha a betűket visszafelé olvasod (jobbról balra). Írd a megfejtést a hottentotta szöveg alá, és megtudod, jól fordítottad-e le a verset.

***Hottentotta napszakok***

<https://learningapps.org/watch?v=pyxv85g9a21>

Most keresd ki a szöveggyűjteményből Lackfi János: *Hottentotta napszakok* című versét, és olvasd fel hangosan, majd magadban a „fordítását” is. Ha van kedved, te magad is megpróbálhatod egy ilyen fordított tükörvers vagy legalább néhány tükörmondat megírását.